Malesia olympialaisissa
Malesia osallistui olympialaisiin ensimmäisen kerran vuoden 1956 Melbournen kesäolympialaisissa. Vuosien 1956 ja 1960 olympialaisissa maa oli vielä Malaijan liittovaltio. Maa muuttui Malesiaksi vuonna 1963, kun Singapore liittyi lyhytaikaiseen valtioliittoon. Talviolympialaisiin Malesia osallistui ensimmäisen kerran Pyeongchangissa 2018.
Malesia
Malakan niemimaalle saapui ensimmäinen varsinainen muuttoaalto nykyisen Etelä-Kiinan alueelta 3000 eaa. Varhaiset asukkaat olivat metsästäjä-keräilijöitä ja heitä kutsutaan protomalaijeiksi. Noin vuonna 300 eaa. alueelle saapui deuteromalaijeja ja protomalaijit siirtyivät heidän tieltään sisämaahan. Deuteromalaijeja pidetään nykyisten malaijien kantaisinä.